als_Latn dik_Latn sag_Latn
Tirana mbyll merkaton e janarit. Kështu deklaroi trajneri Gugash Magani pas përfundimit të miqësores ndaj Besëlidhjes. Numri 1 i stolit të bardhebluve shpjegoi se është i kënaqur nga kontingjenti i lojtarëve që ka në përbërje. “Pashë sot (dje) Tiranën në një formë mjaft të mirë. Kemi punuar fort gjatë këtyre ditëve përgatitore për të marrë veten dhe besoj se jemi në rrugën e duhur. Kemi bërë disa përforcime cilësore që do t’i shtojnë vlerat skuadrës. Për sa i përket Ristevskit dhe Ndikumanës, apo dhe Kahatës, që do të vijë shumë shpejt, kam besim që në pak kohë do të jenë në formën e tyre më të mirë për t’u integruar me ekipin. Besoj se nuk ka më vend për të afruar lojtarë të tjerë dhe merkaton e llogaris si të mbyllur. Miqësorja ndaj Besëlidhjes na shërbeu për të parë se ku duhet të përmirësojmë ende disa gjëra. Në përgjithësi jam i kënaqur nga ajo që prodhoi skuadra në fushë, sidomos në pjesën e parë të takimit”, ka deklaruar trajneri i Tiranës, Gugash Magani.
als_Latn